Oddbjørn Evenshaug er utdannet lærer ved Oslo offentlige lærerskole (1961) og avla pedagogisk embetseksamen ved Universitetet i Oslo i 1967. Han har arbeidet i grunnskolen (ungdomstrinnet), i Utdanningsdepartementet (daværende Kirke- og undervisningsdepartementet) og var ansatt ved Institutt for pedagogikk (tidligere Pedagogisk forskningsinstitutt) ved Universitetet i Oslo fra 1965 til 2003, der han også har vært instituttbestyrer. Han har vært gjesteforsker ved Purdue University, Indiana, USA.